CNN: Dylann Roof tilstår massakren
Mannen som onsdag kveld skjøt og drepte ni mennesker i en kirke i Sør-Carolina ble torsdag formiddag identifisert som 21 år gamle Dylan Roof. Etter 13 timer på rømmen ble Roof arrestert torsdag kveld, før han fredag innrømmet drapene, skriver CNN. Fredag kveld norsk tid er 21-åringen siktet for drap på ni mennesker, melder NTB. Ifølge politiet i Charleston er han også siktet for å være i besittelse av et skytevåpen. Både CNN og Sky News melder på Twitter at guvernøren i Sør-Carolina krever dødsstraff for 21-åringen.Amerikanske ABC News kom torsdag i kontakt med Roofs romkamerat, Dalton Tyler. De to ble introdusert for hverandre gjennom en felles venn i 2014. Ifølge Tyler kan Roof ha planlagt skytingen i et halvt år. – Han var veldig interessert i segregering. Han sa han ønsket å starte en borgerkrig. Han sa han ville gjøre noe som dette, og så drepe seg selv, sier Tyler til kanalen. Roof skal imidlertid ha fortalt politiet at han vurderte å ikke gjennomføre skytingen. Grunnen skal ha vært at «alle var så snille mot ham», ifølge NBC News. Men han bestemte seg til slutt for at han var nødt til å gjennomføre. Les også: – Femåring overlevde ved å spille død Nyhetsbyrået Reuters skriver at de forsøkte å kontakte Amelia Roof, 21-åringens mor, men at de ikke fikk noen kommentar. – Vi kommer aldri noensinne til å gi et intervju, sa kvinnen som tok telefonen. Den dystre forhistorien: Hatkriminalitet i USASylvia Johnson, kusinen til en av de drepte, sier til NBC at hun har vært i kontakt med en av de overlevende. Den overlevende skal ha fortalt at gjerningsmannen forsøkte å rettferdiggjøre handlingene sine, mens han drepte ni mennesker: – Jeg må gjøre det. Dere voldtar våre kvinner og tar over landet vårt. Dere må bort, skal gjerningsmannen ha sagt, ifølge The Telegraph. Les også:- En hatefull mannJoseph Meek, en 20 år gammel barndomsvenn av Roof, hadde ikke vært i kontakt med 21-åringen på lang tid før de gjenopptok kontakten i år. Han forteller til New York Times at Roof hadde endret seg – spesielt med tanke på 21-åringens rasistiske ideer. – Han snakket om å skade en hel flokk med mennesker, sier Meek til avisen. – Han snakket om hvordan raser skulle være adskilt, at hvite skulle være sammen med andre hvite. Jeg visste at det var noe inne i ham han ikke ville gi slipp på, men når jeg spurte hva som var galt ville han bare si at han planla å gjøre noe galt. Les også: Åstedet var sentralt i kampen for de svartes rettigheter Til nyhetsbyrået Reuters forteller Roofs onkel Carson Cowles at nevøen fikk en pistol av faren sin til 21-årsdagen 3. april i år. 21-åringens bestefar benekter dette overfor CNN, mens New York Times skriver at Roof selv kjøpte pistolen, med penger han hadde fått av foreldrene sine. Onkelen forteller at han kjente igjen nevøen sin på bildene som politiet friga etter skytingen, og at han så sent som i april snakket med nevøen om pistolen. – Jeg snakket faktisk med ham på telefonen en kort stund, og han fortalte at han var ute og trente på å treffe blink med pistolen, sier onkelen til Reuters.Joseph Meek skal først ikke ha tatt vennens ideer seriøst, men han ble bekymret for flere uker siden, og valgte å gjemme bort Roofs pistol. Blant annet skal Roof ha bannet mot, og truet med å skyte, en svart kvinne utenfor en strippeklubb. På oppfordring fra kjæresten sin valgte Meek imidlertid å levere tilbake pistolen, fordi han selv var prøveløslatt, og ikke ønsket å havne i trøbbel. – Jeg føler at vi kunne gjort noe, og forhindret alt dette, sier Lindsey Fry, Meeks kjæreste, ifølge avisen.
Dylann Roofs romkamerat sier 21-åringen kan ha planlagt skytingen i et halvt år.